stanford-oval/wikipedia huggingface dataset:
Venäjän rupla
Historia > Neuvostoaika

Lokakuun vallankaappauksen 1917 jälkeen syttyneen Venäjän sisällissodan aikana 1918–1920 bolševikkihallitusta vastaan taistelleet tasavaltalaisten, monarkistien, nationalistien ja anarkistien joukot laskivat liikkeelle omia rupliaan.
Sisällissodan voitettuaan bolševikit pyrkivät uuteen talouspolitiikkaan, mikä edellytti yksityisen investoimisen vuoksi vakaita rahaoloja. Neuvostoliiton perustamisen myötä valuutan nimeksi muuttui vuonna 1923 Neuvostoliiton rupla (myöhempi valuuttakoodi SUR). Neuvostojohto vakautti rahaolot 1924 sitomalla ruplan kultakantaan ja vaihtamalla 50 000 vanhaa ruplaa yhteen uuteen ruplaan. Toinen inflaatiokausi sattui toisen maailmansodan aikaan. Vuonna 1947 toteutettiin rahaolojen vakautus leikkaamalla talletuksia.
Historia > Itsenäisen Venäjän aika

Kolmas inflaatiokausi alkoi Neuvostoliiton loppu- ja itsenäiseksi nousseen Venäjän alkuaikoina. Neuvostoliiton hajottua 1991 rahayksikön nimeksi palautui Venäjän rupla (valuuttakoodi RUR). Korkeilla koroilla taltutetun inflaation tasoituttua vaihdettiin 1 000 vanhaa ruplaa yhteen uuteen (valuuttakoodi RUB). Runsaan öljyn ja maakaasun viennin vuoksi rupla on kurssikäyttäytymiseltään lähempänä Yhdysvaltain dollaria kuin euroa.
Vuonna 2014 Venäjän keskuspankki päästi ruplan vapaasti kellumaan markkinoille.
Historia > Digitaalinen rupla

Venäjän keskuspankki julkisti digitaalisen ruplan koekäyttöön 15. elokuuta 2023.
Kolikot

| 1998–> Etupuoli | 1998–> Kääntöpuoli | 1998–> Arvo | 1998–> Halkaisija | 1998–> Paino | 1998–> Koostumus | 1998–> Syrjä | 1998–> Etupuoli | 1998–> Kääntöpuoli | 1998–> Liikkeelle lasku |
| --- | --- | --- | --- | --- | --- | --- | --- | --- | --- |
|  |  | 1 kopeekka | 15,5 mm | 1,5 g | kupari-nikkeli-teräs | sileä | Pyhä Yrjö | arvo | 1997 |
|  |  | 5 kopeekkaa | 18,5 mm | 2,6 g | kupari-nikkeli-teräs | sileä | Pyhä Yrjö | arvo | 1997 |
|  |  | 10 kopeekkaa | 17,5 mm | 1,95 g | messinki | hiottu | Pyhä Yrjö | arvo | 2015 |
|  |  | 50 kopeekkaa | 19,5 mm | 2,9 g | messinki | hiottu | Pyhä Yrjö | arvo | 2015 |
|  |  | 1 rupla | 20,5 mm | 3,25 g | nikkelillä päällystettyä terästä | hiottu | kaksipäinen kotka | arvo | 2016 |
|  |  | 2 ruplaa | 23 mm | 5,1 g | nikkelillä päällystettyä terästä | sahalaita | kaksipäinen kotka | arvo | 2016 |
|  |  | 5 ruplaa | 25 mm | 6,00 g | nikkelillä päällystettyä terästä | sahalaita | kaksipäinen kotka | arvo | 2016 |
|  |  | 10 ruplaa | 22 mm | 5,63 g | messingillä päällystettyä terästä | sahalaita | kaksipäinen kotka | arvo | 2016 |
Setelit

| 1998–> Kuva.Etupuoli | 1998–> Kuva.Kääntöpuoli | 1998–> Arvo.Arvo | 1998–> Mitat.Mitat | 1998–> Painaminen.Painaminen | 1998–> Liikkeellelasku.Liikkeellelasku | 1998–> Huomautuksia.Huomautuksia |
| --- | --- | --- | --- | --- | --- | --- |
|  |  | 5 ruplaa | 137 mm × 61 mm | 1997 | 1998 | Ei laskettu liikkeeseen vuoden 2001 jälkeen. |
|  |  | 10 ruplaa | 150 mm × 65 mm | 1997 2001, 2004 | 1998 | Ei laskettu liikkeeseen vuoden 2010 jälkeen. |
|  |  | 50 ruplaa | 150 mm × 65 mm | 1997 2001, 2004 | 1998 | Käytössä |
|  |  | 100 ruplaa | 150 mm × 65 mm | 1997 2001, 2004, 2014 | 1998 | Käytössä |
|  |  | 500 ruplaa | 150 mm × 65 mm | 1997 2001, 2004, 2010 | 1998 | Käytössä |
|  |  | 1 000 ruplaa | 157 mm × 69 mm | 1997 2004, 2010 | 2001 | Käytössä |
|  |  | 5 000 ruplaa | 157 mm × 69 mm | 1997 2010 | 2006 | Käytössä |
Kirjallisuutta

Sutela, Pekka: Ruplan maa : kuinka Venäjästä tuli normaali talous. Siltala, Helsinki, 2012. ISBN 9789522341440
Aiheesta muualla

Wikimedia Commonsissa on kuvia tai muita tiedostoja aiheesta .
Russischer Rubel - Banknoten (Venäjän rupla - nykyiset setelit ja historiallisia seteleitä) bis-ans-ende-der-welt.net. (saksaksi), (englanniksi), (ranskaksi)
Ruplasetelit Setelit.com
| Tämänhetkiset RUB-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
| n k Euroopan rahayksiköt |
| --- | --- |
Euroopan unioni:  Bulgarian leva  Euro  Puolan zloty  Romanian leu  Ruotsin kruunu  Tanskan kruunu  Tšekin koruna  Unkarin forintti 
Itäinen:  Armenian dram  Azerbaidžanin manat  Georgian lari  Kazakstanin tenge  Moldovan leu  Valko-Venäjän rupla  Venäjän rupla  Transnistrian rupla  Ukrainan hryvnia 
Eteläinen:  Albanian lek  Bosnian ja Hertsegovinan vaihdettava markka  Pohjois-Makedonian denaari  Serbian dinaari  Turkin liira 
Läntinen:  Englannin punta  Färsaarten kruunu  Gibraltarin punta  Guernseyn punta  Islannin kruunu  Jerseyn punta  Mansaaren punta  Norjan kruunu  Sveitsin frangi 
| n k Aasian rahayksiköt |
| --- | --- |
Etelä:  Bangladeshin taka  Bhutanin ngultrum  Intian rupia  Malediivien rufiyaa  Nepalin rupia  Pakistanin rupia  Sri Lankan rupia 
Itä:  Hongkongin dollari  Japanin jeni  Kiinan yuan  Etelä-Korean won  Macaon pataca  Mongolian tugrug  Pohjois-Korean won  Taiwanin dollari 
Kaakkois:  Brunein dollari  Filippiinien peso  Indonesian rupia  Kambodžan riel  Laosin kip   Malesian ringgit  Myanmarin kyat  Singaporen dollari  Yhdysvaltain dollari (Itä-Timor) 
Keski:  Kazakstanin tenge  Kirgisian som  Tadžikistanin somoni  Thaimaan baht  Turkmenistanin manat  Uzbekistanin som  Vietnamin đồng 
Länsi:  Afganistanin afgaani  Arabiemiraattien dirhami  Armenian dram  Azerbaidžanin manat  Bahrainin dinaari  Euro ( Kypros)  Georgian lari  Iranin rial  Irakin dinaari  Uusi Israelin sekeli  Jemenin rial  Jordanian dinaari  Kuwaitin dinaari  Libanonin punta  Omanin rial  Qatarin rial  Saudi-Arabian rial  Syyrian punta  Turkin liira  Venäjän rupla
Vihreä Menninkäinen

| Vihreä Menninkäinen |
| --- | --- |
 Vihreä Menninkäinen
Luoja(t):  Stan Lee & Steve Ditko
Kustantamo:  Marvel
Ensiesiintyminen:  (I) Amazing Spider-Man #14 (heinäkuu 1964)
Henkilötiedot
Oikea nimi:  (I) Norman Osborn   (II) Harry Osborn   (III) Barton Hamilton   (IV) Phil Urich   (V) Normie Osborn
Status:  (I) Aktiivinen   (II) Eläkkeellä   (III) Kuollut   (IV) Elossa, mutta toimii nykyään Mörkönä   (V) Ei tietoa, todennäköisesti kuollut
Pituus:  (I) 185 cm
Paino:  (I) 80 kg
Ryhmäsidokset:  (I) Goblin Underground
Edelliset ryhmäsidokset:  (I) Kahdentoista Kopla ja Helvetintulen Klubi
Henkilöllisyydet:  (I) Menninkäiskuningas
Voimat:  Erittäin älykäs, nero, menninkäis-aseita ja varusteita, yli-inhimilliset voimat ja kestävyys, regeneraatio
Suhteet
Sukulaiset:  (I) Harry ja Normie Osborn (pojat) (II) Norman (isä) ja Normie Osborn (poika)   (V) Norman (isoisä) ja Harry Osborn (isä)
Vihreä Menninkäinen (engl. Green Goblin) (esiintynyt Suomessa myös nimellä Vihreä Velho) on Marvel-kustantamon luoma superroisto, joka esiintyi ensimmäisen kerran Amazing Spider-Man -sarjakuvalehden numerossa 14 (heinäkuu 1964). Hahmon loivat Stan Lee ja Steve Ditko.
Alkuperäinen ja tunnetuin Vihreä Menninkäinen on Norman Osborn, mielipuolinen teollisuuspamppu. Harry Osborn, Norman Osbornin poika on taas isäänsä pakkomielteisempi hahmo. Menninkäisen naamarin päälleen ovat laittaneet psykiatri Bart Hamilton, joka kuoli taistelussa Harry Osbornin kanssa ja nörtti Phil Urich, jonka Norman Osborn tappoi. Menninkäisen hahmo inspiroi myöhemmin muotisuunnittelija Roderick Kingsleytä luomaan Mörön.
Vihreä Menninkäinen on yleisesti katsottu Hämähäkkimiehen periviholliseksi, mutta 2000-luvulla Norman Osborn nousi piinaamaan Kostajia, Ihmenelosia ja Ryhmä-X:ää. Hahmo on esiintynyt useassa Hämähäkkimiestä koskevassa mediassa; Willem Dafoe ja Chris Cooper ovat esittäneet Norman Osbornia valkokankaalla, Harry Osbornia James Franco ja Dane DeHaan.
Historia > Norman Osborn, alkuperäinen Menninkäinen

Alkuperäinen Vihreä Menninkäinen on Norman Osborn,  korruptoitunut Oscorp-yhtiön johtaja ja tiedemies. Hän kavalsi ystävänsä, tohtori Mendel Strommin, ja tutki hänen papereitaan, kunnes löysi kokeellisen älykkyyttä kasvattavan seerumin kaavan. Hän yritti kehittää seerumia, mutta se muuttui vihreäksi ja räjähti vasten hänen kasvojaan. Onnettomuus antoi Osbornille tavallista ihmistä suuremmat voimat ja älykkyyden, mutta teki hänestä mielipuolen.
Osborn ryhtyi rikolliseksi ja halusi New Yorkin alamaailman johtajaksi. Hän värväsi ja aseisti useita apureita, mutta Hämähäkkimies kukisti heidät kaikki. Lopulta Norman Osborn kehitti itselleen lepakon muotoisen liiturin ja joukon tuhoisia aseita, kuten niin sanotut ”kurpitsapommit”. Hän pukeutui Vihreäksi Menninkäiseksi ja ryhtyi taistelemaan Hämähäkkimiestä vastaan.
Vihreä Menninkäinen käytti Hämähäkkimieheen kaasua, joka lamautti supersankarin "hämähäkkivaiston". Hän vakoili Hämähäkkimiestä, kunnes sai selville hänen oikean henkilöllisyytensä, Peter Parkerin. Vihreä Menninkäinen kaappasi Peterin ja paljasti hänelle oman oikean henkilöllisyytensä. Peter Parker ja Norman Osborn taistelivat, kunnes Osborn menetti muistinsa ja Hämähäkkimies hävitti hänen varusteensa.
Osborn ei pitkään aikaan muistanut uraansa Vihreänä Menninkäisenä, kunnes sai lopulta muistinsa takaisin. Hän päätti kostaa Hämähäkkimiehelle ja kidnappasi tämän ensirakkauden, Gwen Stacyn. Vihreä Menninkäinen vei Stacyn korkean sillan huipulle. Kun Hämähäkkimies saapuu paikalle, he taistelevat ja taistelun aikana Vihreä Menninkäinen työntää Gwenin alas sillalta. Hämähäkkimies ampuu seitin pysäyttääkseen putoamisen, mutta Stacy kuolee joko putoamisesta johtuvaan sydänkohtaukseen tai tulevina vuosina Peterin painajaisissa äkillisen pysäyksen johdosta niskan murtumiseen. Hämähäkkimies vannoo kostavansa ja seuraavassa numerossa hän jahtaa Vihreää Menninkäistä ympäri kaupunkia. Lopulta Vihreä Menninkäinen yrittää seivästää liiturillaan Hämähäkkimiehen, mutta isku osuu häneen itseensä, ja Osborn saa surmansa.
Historia > Harry Osborn ja muut Menninkäiset

Harold "Harry" Osborn, Normanin poika ja Peterin ystävä, näki taistelun ja isänsä kuoleman Hämähäkkimiehen käsissä. Hän alkoi käyttää huumeita ja syytti Hämähäkkimiestä isänsä kuolemasta. Hän sai selville Peterin olevan Hämähäkkimies ja päätti ryhtyä Vihreäksi Menninkäiseksi. Harryn mielenterveys horjui ja Peter vei hänet tohtori Barton ”Bart” Hamiltonin hoitoon. Hamilton sai Harryltä tietoja Vihreästä Menninkäistä ja kehitti itselleen Vihreän Menninkäisen puvun ja varusteet, mutta ei osannut käyttää niitä ja kuoli.
Muotisuunnittelija Roderick Kinsley löysi Norman Osborn salaisen piilopaikan ja kopioi Vihreän Menninkäisen varusteita. Hän kehitti niiden pohjalta parannellut versiot Norman Osbornen aseista ja liiturista. Roderick Kinsley ryhtyi Möröksi, Hämähäkkimiehen vastustajaksi.
Harryn mielisairaus uusiutui ja lopulta hänestä tuli uusi Vihreä Menninkäinen. Hän kuitenkin menehtyi muuntelemansa seerumin sivuvaikutuksiin. Philip Benjamin ”Phil” Urich yritti käyttää Vihreän Menninkäisen varusteita supersankarina, mutta epäonnistui ja luopui aikeista. Nykyään Phil toimii Mörkönä.
Historia > Norman Osbornin paluu

Pian edellä mainitun jälkeen paljastettiin, että ensimmäinen Vihreä Menninkäinen, Norman Osborn, olikin elossa. Hän yritti luoda viidennen ja voimakkaimman Vihreän Menninkäisen, mutta koe tuhoutui. Nykyisin Norman Osborn on kaikista Vihreistä Menninkäisistä vaarallisin ja tunnetuin. Taisteltuaan Hämähäkkimiestä vastaan hänet pidätettiin ja lähetettiin vankilaan ensimmäistä kertaa hahmon neljäkymmentä vuotta pitkän uran aikana.
Supersankareiden sisällissodan aikaan Osbornista tehtiin Ukonnuolten johtaja. Osborn toimi tässä tehtävässä aina Skrullien hyökkäykseen, jossa media kuvasi hänet voittajaksi ja YK teki hänestä Kostajien uuden päällikön. Osbornin luoma järjestö H.A.M.M.E.R. ja ns. sankariryhmä Pimeyden Kostajat taistelivat Tohtori Doomia, Morgan le Feyta ja Uusia Kostajia vastaan ennen kuin kokivat tappion hyökätessään Asgardin jumalien kimppuun.
Vapauduttuaan vankilasta Norman jatkoi Menninkäisen uraansa jäämättä kuitenkaan kiinni. Taisteltuaan ensin Uhkan ja sittemmin Hämähäkkimiehen kanssa Norman vetäytyi maan alle. Myöhemmin hän palasi ja perusti Goblin Underground - nimisen salaliiton, johon liittyivät myös Uhka, Mörkö VII (Phil Urich) sekä uusi menninkäishahmo Monster. Norman (joukon johtaja) nimesi itsensä Goblin Kingiksi. Yksi liiton tavoitteista oli murhata Roderick Kinsley (alkuperäinen Mörkö). Tämä hanke onnistui ja Phil sai tittelin Goblin Knight.
Voimat, varusteet ja terveys

Norman Osborn on nero, hän on keksinyt ja rakentanut suuren ”menninkäisasearsenaalinsa” itse. Tästä arsenaalista tunnetuimpia ovat kurpitsapommit (joissa on sisällä milloin kaasua, joka pystyy lamauttamaan hämähäkkimiehen hämähäkkivaiston, milloin se nimenomaan on pommi), ja lepakonmuotoiset heittoveitset. Lisäksi hänellä on nopea lentokiituri, joka muistuttaa lepakkoa ja sormessa eräänlainen kuolettava "säde". Myös Harry Osborn, Normanin poika ja Philip Urich ovat käyttäneet Menninkäisen persoonaa ja näitä laitteita. Mörön kaikki laitteet ovat muunneltuja Norman Osbornin Menninkäis-keksinnöistä. Norman Osborn omaa yli-inhimilliset voimat menninkäisseeruminsa ansiosta, mutta ikävä sivuvaikutus on, (ja kiitos lisäksi viiden rituaalin) että Norman menetti järkensä.
Toisin kuin yleisesti oletetaan, Norman Osborn ei toimi Vihreänä Menninkäisenä omasta tahdostaan. Menninkäinen on Normanin sivupersoona, joka hallitsee "isäntäänsä" täydellisesti (Norman ei pysty kontrolloimaan menninkäistä ollenkaan). Parhaiten Normanin jakomielisairaus käy ilmi 90-luvun Hämähäkkimkies-animaatiosarjassa sekä Sam Raimin Spider-Man -trilogiassa, joissa Norman puhuu ”itselleen” (menninkäiselle) sekä päinvastoin.
Ultimate Vihreä Menninkäinen

Vihreän Menninkäisen Ultimate-versio eroaa merkittävästi tavallisesta Vihreästä Menninkäisestä. Menninkäisen Ultimate-versiolla ei esimerkiksi ole minkäänlaista pukua. Hän ei osannut aluksi puhua. Hänellä on myös taito luoda tulta pelkkiä käsiä käyttäen.lähde?
Muissa medioissa > Televisio

Vihreä Menninkäinen esiintyi vaarallisena vihollisena vuoden 1994 Hämähäkkimies-animaatiosarjassa, mutta esiintyi vasta kolmannella kaudella (Norman Osborn taas ensimmäisen kauden ensimmäisissä jaksoissa), toisin kuin Mörkö, joka esiintyi myös ensimmäisellä kaudella Normanin tapaan. 
Sarjassa Mörkö sekoitettiin Vihreään Menninkäiseen.
Neil Ross oli Norman Osbornin/Vihreä Menninkäisen äänenä.
Vihreän Menninkäisen ja Norman Osbornin esiintymiset sarjassa:
3 "Tappajarobotti" (Norman Osborn)
4 "Tappajarobottien paluu"
11 "Menninkäinen 1/2"
12 "Menninkäinen 2/2"
26 "Korppikotkan liito"
27 "Viimeinen painajainen"
31 "Vihreä Menninkäinen" (Vihreä Menninkäinen)
35 "Lopullinen tappaja" (Norman Osborn)
40 "Menninkäissota" (Vihreä Menninkäinen)
41 "Käännekohta" (Vihreä Menninkäinen)
42 "Syyllinen" (takauma)
47 "Herääminen" (takauma)
49 "Vihreän Menninkäisen paluu"
53 "Häät"
60 "Vesimiehen paluu 2/2" (takauma) ja
64 "Minä todella, todella vihaan klooneja" (toisen maailman Vihreä Menninkäinen)
Muissa medioissa > Elokuvat > Marc Webbin elokuvat

Norman Osborn ainoastaan mainittii elokuvassa The Amazing Spider-Man (2012) Oscorpin perustajana, joka on kuolemansairas. Siksi tohtori Curt Connors työstää parannuskeinoa, mutta hänen esimiehensä Rajit Ratha kehottaa Connorsia jättämään ihmiskokeet väliin, jolloin Connors päätyy testaamaan parannuskeinoa itsellään ja muuttuu Liskoksi.
Norman itse esiintyy fyysisesti elokuvassa The Amazing Spider-Man 2 (2014), jossa häntä näyttelee Chris Cooper. Myös Harry Osborn esiintyy elokuvassa, näyttelijänään Dane DeHaan. Hänen sairautensa paljastuu geneettiseksi sairaudeksi nimeltä ”retroviraali hyperplasia”. Hän oli aikoinaan pyytänyt Peter Parkerin isää Richard Parkeria kehittämään parannuskeinon geneettisesti muokatuilla hämähäkeillä. Mutta parantumisen lisäksi Norman oli aikonut käyttää niitä sotilaallisiin tarkoituksiin, joten Richard oli paennut ja kadonnut. Ennen kuolemaansa, Norman antaa tutkimustuloksensa pojalleen Harrylle.
Harry Osbornin versio Vihreästä Menninkäisestä esiintyy myös elokuvassa The Amazing Spider-Man 2, näyttelijänään Dane DeHaan. Harry oli Peterin lapsuudenystävä, joka isältä kuoleman myötä palaa New Yorkiin ja nousee Oscorpin uudeksi toimitusjohtajaksi. Harry alkaa itsekin kokea ”retroviraali hyperplasian” ensimmäisiä oireita ja uskoo, että Hämähäkkimiehen veri voisi pelastaa hänet. Mutta sen vuoksi mitä Connorsille oli tapahtunut, Peter kieltäytyy. Myöhemmin Harry erotetaan Oscorpista, kun Donald Menken lavastaa hänet syylliseksi Max Dillonin Elektroksi muuttumisen salaamiseen. Harry kuulee Felicia Hardylta hämähäkinmyrkyn olevan kätketty erikoisprojektien osastolle, jolloin Harry vapauttaa Ravencrofista vangitun Elektron ja uhkailee Menkeniä aseella saadakseen hämähäkinmyrkkyä. Myrkky kuitenkin kiihdyttää Harryn sairautta ja antaa hänelle menninkäismäisiä piirteitä, jolloin hän varastaa erään haarniskapuvun prototyypin sekä liiturin. Hämähäkkimiehen ja Gwen Stacyn tuhottua Elektron, Harry saapuu paikalle ja pääteltyään Peterin olevan Hämähäkkimies, hän kidnappaa Gwenin. Hämähäkkimies voittaa Harryn, joka vangitaan Ravencroftiin. Gustav Fiers vierailee Harryn luona ja alkaa Harryn pyynnöstää koota ryhmää Hämähäkkimiehen tuhoamiseksi.
Chris Cooperin ja Dane DeHaanin oli tarkoitus palata rooleihinsa Sinister Six -elokuvassa sekä The Amazing Spider-Man 3:ssa, joissa Norman oli leikauttanut päänsä irti ja syväjäädyttänyt sen selvitäkseen sekä tullakseen Kuuden Koplan johtajaksi. Mutta Sonyn ja Marvel Studiosin tehtyä sopimusta uusien Marvel Cinematic Universeen sijoittuvien Hämähäkkimies-elokuvien tekemisestä, kaikki loput The Amazing Spider-Man -jatko-osat sekä spin-offit peruttiin.
Muissa medioissa > Elokuvat > Marvel Cinematic Universe

Willem Dafoe palasi näyttelemään Raimin elokuvien versiota Norman Osbornista / Vihreästä Menninkäisestä Marvel Cinematic Universen elokuvassa Spider-Man: No Way Home (2021), jossa Stephen Strangen yritys pyyhkiä Kof-Kolin riimuilla langetettavalla muistiloitsulla pois Mysterion ihmiskunnalle paljastama tieto siitä, että Peter Parker on Hämähäkkimies, rikkookin multiversumin rajat ja tuo Normanin Marvel Cinematic Universeen hänen kuolemaansa edeltäneestä hetkestä. Heti, kun Peter oli voittanut Alexander Hamilton Bridgellä taistelussa Otto Octaviuksen, Menninkäinen hyökkää heidän kimppuunsa. Strangen vangittua Octavius Sanctum Sanctorumiin, Norman pääsee yli Menninkäisen persoonallisuudesta ja saa huomata ettei tässä universumissa Oscorpia ole olemassa. Hän löytää lopulta tiensä May Parkerin työpaikalle, hyväntekeväisyysjärjestö F.E.A.S.T.:n tiloihin, mistä Peter käy noutamassa hänet. Peter yrittää ennen roistojen palauttamista omiin universumeihinsa parantaa nämä, mutta Menninkäinen saa jälleen Normanista vallan ja kääntää roistot, Octaviusta lukuun ottamatta, Peteriä vastaan. Taistelun aikana hän myös tappaa Mayn ennen kuin pakenee. Menninkäinen kohtaa myöhemmin Strangen, Peterin ja tämän kaksi varianttia (joista toinen on Menninkäisen oman universumin Peter) Vapaudenpatsaalla, ja tuhoaa Machina de Kadavusin, reliikin, jolla Strange yritti estää loitsuaan rikkomasta multiversumin rajoja enää lisää. Raivostunut Peter melkein tappaa Menninkäisen, mutta toisten Petereiden rauhoittamana lopulta poistaakin seerumilla Menninkäis-persoonallisuuden pysyvästi Normanista, ennen kuin Strange lopulta korjaa loitsun ja palauttaa roistot omiin universumeihinsa.
Colman Domingo ääninäyttelee Norman Osbornia vaihtoehtoisessa universumissa Disney+-animaatiosarjassa Your Friendly Neighborhood Spider-Man (2025–), jossa hänestä tuli Peter Parkerin mentori Tony Starkin sijasta ja jossa hän värväsi Peterin harjoittelijaksi Oscorpiin ennen kuin paljasti Peterille tietävänsä tämän olevan Hämähäkkimies.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1967–1968 | Len Carlson | Hämähäkkimies |  |  |
| 1981 | Dennis Marks | Spider-Man and His Amazing Friends |  |  |
| 1981 1995–1998 | Neil Ross | Hämähäkkimies Hämähäkkimies  |  |  |
| 2002–2007 2021 | Willem Dafoe |  | Spider-Man – hämähäkkimies Spider-Man 2 –  Hämähäkkimies 2 Spider-Man 3 –  Hämähäkkimies 3 Spider-Man: No Way Home | Spider-Man |
| 2005 | Peter Lurie |  |  | Ultimate Spider-Man |
| 2006 | Neil Kaplan |  |  | Spider-Man: Battle for New York |
| 2007 | Roger Jackson |  |  | Spider-Man: Friend or Foe |
| 2007 | James Franco |  | Spider-Man 3 –  Hämähäkkimies 3 (Uusi Menninkäinen) | Spider-Man 3 (Uusi Menninkäinen) |
| 2008–2009 | Steve Blum | Hämmästyttävä Hämähäkkimies |  |  |
| 2009 | Armin Shimerman |  |  | Marvel: Ultimate Alliance 2 |
| 2012–2017 | Steven Weber | Ultimate Spider-Man |  |  |
| 2014 | Chris Cooper |  | The Amazing Spider-Man 2 (Norman Osborn) |  |
| 2014 | Dane DeHaan |  | The Amazing Spider-Man 2 (Harry Osborn) |  |
| 2014 | Kevin Dorman |  |  | The Amazing Spider-Man 2 |
| 2017–2020 | Josh Keaton | Spider-Man |  |  |
| 2018 | Scott Porter |  |  | Spider-Man |
| 2020 2023 | Mark Rolston |  |  | Spider-Man: Miles Morales Spider-Man |
| 2025– | Colman Domingo | Your Friendly Neighborhood Spider-Man |  |  |

Vihreä Menninkäinen Hämähäkkimiehen animaatiosarjassa
Vihreä Menninkäinen Spider-Man – hämähäkkimies -elokuvasta.
Verhnjaja Toima

| Verhnjaja Toima (Ве́рхняя То́йма) |
| --- | --- |
 Arkangelin alue Venäjällä, alla kylän sijainti alueella
 Verhnjaja Toima
 Koordinaatit: 62.235°N, 45.001°E 
Valtio:   Venäjä
Liittovaltiosubjekti:  Arkangelin alue
Kunnallispiiri:  Verhnjaja Toiman piiri
Maininta:  1137
Väkiluku (2010):  3 462
Aikavyöhyke:  UTC+3 (MSK)
Postinumero:  165500 (Verhnjaja Toiman piiri  165500- 165554)
Suuntanumero(t):  +7 81854
Rekisterikilpi:  29
 
 Verhnjaja Toiman piiri 
Infobox OKVirheellinen NIMI-arvo: 
Verhnjaja Toima (ven. Ве́рхняя То́йма) on Verhnjaja Toiman kunnallispiirin keskuksena toimiva kylä Venäjän Arkangelin alueen kaakkoisosassa. Kylä sijaitsee Vienanjoen oikeanpuoleisella eli itäisellä rannalla. Kylään johtaa heikkokuntoinen tieyhteys; kesäkaudella kylään pääsee myös vesitse Vienanjokea pitkin (jokisatama). Kylässä on toiminnasta poistunut lentokenttä.
Verhnjaja Toiman kylässä asui vuoden 2010 väestönlaskennan mukaan 3 462 henkeä. Koko piirissä asukkaita oli 17 060.
Toima mainitaan novgorodilaisissa kertomuksissa jo 1100-luvulla. Verhnjaja Toiman kylä on saanut nimensä Vienanjoen oikeanpuoleisen sivuhaaran Verhnjaja Toiman (suom. ylempi Toima) mukaan. Kylässä toimii paikallishistoriaa esittelevä museo.
Aiheesta muualla

Wikimedia Commonsissa on kuvia tai muita tiedostoja aiheesta .
Piirin kotisivut (venäjäksi) (vtojma.ru)
Vigilia

Saatto vigilian ehtoopalveluksessa.
Vigilia (lat. ’valvominen’) on ortodoksisen kirkon ehtoo- ja aamupalveluksesta sekä ensimmäisestä hetkestä koostuva (yleensä iltaisin vietettävä) juhlapalvelus, joka edeltää sunnuntain tai kirkollisen juhlapäivän liturgiaa. Alkuaan jumalanpalvelussääntö edellytti liturgian toimitettavaksi tiettyinä päivinä illalla ehtoopalveluksen jälkeen. Suomessa vigilia toimitetaan yleensä slaavilaisen perinteen mukaisesti lauantai-iltaisin ja juhlapäivien aattoiltana ja se kestää 1-2 tuntia.
Vigilia voi myös tarkoittaa läntisessä kirkossa, erityisesti benediktiinisessä perinteessä, yöllistä rukoushetkeä, jota seurasi aamurukoushetki eli laudes.
Tunnettuja vigilia-palveluksen tekstien sävellyksiä on Sergei Rahmaninovin vigilia op. 37 vuodelta 1915.kenen mukaan? Suomalaisista tunnetuin on Einojuhani Rautavaaran säveltämä Vigilia. Ensimmäisen suomenruotsalaisen vigilian sävelsi Mikko Sidoroff vuosina 2018–2023 Mikael Sundqvistin muokkaamaan tekstiin.
Aiheesta muualla

Vigilia (Arkistoitu – Internet Archive)
Vigilia / Ortodoksi.net
| n k Kirkkomusiikki |
| --- | --- |
 Antifonit  Graduaalit  Koraalit  Latinalainen kirkkolaulu Ambrosialainen kirkkomusiikki  Gallikaaninen kirkkomusiikki  Gregoriaaninen kirkkolaulu  Litaniat  Liturginen musiikki  Magnificatit  Messut Offertoriumit  Requiemit  Motetit  Ortodoksinen kirkkomusiikki  Passio  Vesperit  Vigiliat  Virret